पत्रिका के प्रचार-प्रसार के साथ ही हम आम पाठकों तक पहुँच सकें, ऐसे प्रयास कर रहे हैं। ई-पत्रिका के रूप में ‘इलेक्ट्रॉनिकी आपके लिए’ उपलब्ध की गई है। आप इसे हमारी वेबसाइट www.electroniki.com पर देख सकते हैं। इलेक्ट्रॉनिक माध्यमों के हमारे ये प्रयास इसलिए भी जरूरी हुए कि इधर दस वर्षों में तकनीक के क्षेत्र में अभूतपूर्व बदलाव आए हैं। पिछले दस वर्षों में तकनीक इस तेजी से बदली है कि पिछले सौ वर्षों के परिदृष्य में ऐसा दृष्य नहीं उभरा। सूचना प्रौद्योगिकी अब कम्प्यूटर से आगे चलकर मोबाइल तक आ गई है। इलेक्ट्रॉनिक मीडिया अब पूरी तरह मोबाइल पर है और मोबाइल डिवाइस के माध्यम से सारे कार्य संपादित हो रहे हैं। इस बदलाव से व्यक्ति के कार्य, कार्यक्षमता, कार्यषैली और यहाँ तक कि सोच में भी बदलाव आया है। यह बदलाव उसके गतिषील होने का प्रमाण है। हमारा प्रयास इस बदलाव को रेखांकित करने का भी रहा है।